Gao Zhisheng

Gao Zhisheng (kinesisk: 高智晟, pinyin: Gāo Zhìshèng, født 1964 eller 1966 i Jingbian i Shaanxi i Folkerepublikken Kina) er en kristen kinesisk jurist som grunnla og leder Shengzhi advokatkontor i Beijing som er ett av få kinesiske advokatfirmaer som engasjerer seg i brudd mot menneskerettighetene. De har bistått Falun Gong og kristne i Kina.

Sammen med Hu Jia ble Gao tippet som mottaker av Nobels fredspris 2008."Dissidents tipped for Nobel in anniversary year", International Herald Tribune, 2008-10-06.

Efter att Gao Zhisheng skrev tre åpne brev til kommunistpartiets ledelse har han blitt utsatt for overvåkning, trusler og arrangerte trafikkulykker. Staten tok også fra ham hans advokatbevilling og i august 2006 ble han arrestert og anklaget for kriminell virksomhet. Gao Zhisheng har også arrangert en sultestreik i Kina for å forbedre menneskerettighetene. Siden september 2008 har Gao vært forsvunnet etter at han skrev et åpent brev til Europaparlamentet. Tidlig i 2012 fortalte Zhishengs bror at han hadde mottatt et rettsdokument om at broren satt fengslet i fylket Shayar i Xinjiang.Edward Wong: Missing Chinese Lawyer Said to Be in Remote Prison, The New York Times, 1. januar 2012.

Kona,  en sønn og datteren Grace Gao har flyktet fra Kina og fått politisk asyl i USA.*The hard life of Grace Gao. Artikkel i National Review 25. juni 2017

 Referanser 

Kategori:Personer fra Yulin
Kategori:Kinesiske jurister
Kategori:kinesiske menneskerettighetsaktivister